ร้านก๋วยเตี๋ยวหมูต้มยำตำลึง เป็นร้านก๋วยเตี๋ยวอีกร้านที่ยอง ยอง เหลาชอบไปทานค่ะ
เนื่องในโอกาสวันเด็ก ทางร้านแปะป้ายไว้ว่า “วันนี้เด็กทานฟรี” 
เด็กน้อยแบบยอง ยอง เหลาจึงต้องไปทานสักหน่อย
ร้านอาจจะอยู่ไกลนิดนึงนะคะ คืออยู่ออกมาทางแถบตลิ่งชัน

ของขึ้นชื่อของร้านนี้ แบบแนะนำเลย ต้อง “กระดูกหมูต้มยำ” ค่ะ
ทางร้านจะนะซี่โครงหมูอันใหญ่ๆ มาต้มจนนิ่มมมมมมม 
แล้วปรุงเป็นต้มยำเปรี้ยวๆเค็มๆเผ็ดๆ แบบต้มยำน้ำใส อร่อยมากๆ
ใครทานเผ็ดไม่ได้สั่งเป็นกระดูกจืดก็ได้นะคะ

ก๋วยเตี๋ยวจะมีกลิ่นพริกไทยเยอะไปสักหน่อย ไม่ค่อยอร่อยมากนัก
มีเกี๊ยวกรอบให้ทานคู่กัน หรือจะเป็นแคปหมู หนังปลา ทางร้านก็มีนะคะ
ราคาออกจะแปลกๆคือ ก๋วยเตี๋ยวอยู่ที่ชามละ 17 บาท ไม่แพงค่ะ

ที่จอดรถก็หาได้ริมฟุตบาทเรื่อยไปเลยค่ะ 
